als_Latn dik_Latn sag_Latn
Microsoft njoftoi sot se do të shkurtojë 18 mijë vende pune, duke shënuar kështu reduktimin më të madh në histori. Rreth 12,500 punonjës do të jenë ish-punonjësit e Nokia-së, që Microsoft i punësoi pas blerjes së Nokia-së për 7 miliardë dollarë.
Përveç këtij lajmi, shefi ekzekutiv i Microsoft-it, Satya Nadella, njoftoi edhe për një lajm të ri në blogun e kompanisë. Kompania ka vendosur të kalojë disa pajisje të Nokia-së nga sistemi Android në Windows Phone. Nokia prezantoi në fillim të këtij viti disa pajisje Nokia X me sistemin operativ Android.
“Ne kemi në plan që të kalojmë disa nga pajisjet Nokia X në pajisje Lumia me platformën Windows,” tha ai. “Ky ndryshim do të kontribuojë në arritjen e suksesit në hapësirën e telefonave tanë inteligjentë dhe qëndron së bashku me objektivat tanë në ofrimin e aplikacioneve universale Windows”.
Kjo nuk do të thotë se pajisjet Nokia X me sistemin Android do të tërhiqen nga tregu, por thjesht do të kalojnë në platformën Windows Phone.
(Herë të lexuara: 201)
als_Latn als_Latn als_Latn als_Latn als_Latn